cyanic-selkie/wikianc huggingface dataset:
Gieterveen
It besjen wurdich
De protestantske tsjerke is de eardere herfoarme tsjerke, dy't fan 1840 datearret en in wettersteatstsjerke is. De lytse frijsinnich-herfoarme tsjerke wurdt net mear brûkt en docht tsjinst foar gearkomsten en eksposysjes. De nôtmûne 'De Eendracht' hat oarspronklik yn Nij-Buinen stien en ferhûze yn 1877 nei Giterfean. Nei in brân krige de mûne de tsjintwurdige rûne boppebou.
Amasja fan Juda
Amazja (Hebriuwsk: אמציה, "Sterk is de Hear") wie neffens it Alde Testamint kening fan Juda en folge syn heit Joäsj yn de âldens fan 25 jier. Syn regear duorre 29 jier.
Amazja folge yn ±796 f.Kr. syn heit Joäsj op, nei't dy troch in gearspanning ôfset wie. Syn earste died as kening wie it terjochtstellen fan de manlju dy't syn heit fermoarde hiene. Dêrby hold de kening him oan de wet fan Moazes, dy't it ferbea om ek de bern fan de dieders te deadzjen.
De kening begûn al gau mei de bou in grut leger. Dêrnjonken rekrutearre er in troepenmacht fan 100.000 hierlingen út Israel. Dat lêste waard lykwols ôfkard troch in profeet, dy't de kening oantrune om de Efraïmiten werom nei hûs te stjoeren, om't God fanwegen harren goddeleazens net mear oan de kant fan Israel stie. Kening Amasja harke nei de profeet en liet de hierlingen tsjin harren sin wer fuortstjoere. Doe teach de kening mei syn leger fan allinnich Judeeërs op nei Edom en helle dêr in grutte oerwinning op it ryk, dat him al dessinia earder ûnder kening Joaram losmakke hie fan Juda.
Amazja moast lykwols werom gean om't de hierlingen dy't hy earder fuortstjoerd hie no yn de stêden fan Juda hûsholden. Op 'e wei werom naam kening Amasja lykwols ek bylden fan Edomityske ôfgoaden mei om se thús te ferearjen. Dat kaam de kening te stean op in fermoanning fan in profeet, mar de kening bekroade him net om syn wurden en frege spottend oft er de profeet faaks ta riedshear oansteld hie.
Nei de oerwinning op Edom waard Amasje oermoedich en begûn er kening Joäsj fan it Noardryk Israel út te dagen om de striid oan te gean. Dy stjoerde Amasja asandert in brief mei dêryn in parabel oer in stikel en in seder. De stikel moast Juda ferbyldzje en dy waard ferwâde troch wylde bisten. De rie dy't kening Joäsj oan Amazja joech wie dúdlik: bliuw thús, want oars soe it wolris raar mei Juda beteare kinne.
Krekt as mei de profeet wie de kening no ek net te rieden en der folge in kriich mei Israel. It kaam Juda djoer te stean: it Judeeske leger waard troch Israel ynmakke en it Israelityske leger teach nei Jeruzalim, dêr't in grut part fan de muorren ôfbrutsen waard. De stêd waard plondere en tal fan gizelers moasten mei nei Israel's haadstêd Samaria. Amasja mocht lykwols kening bliuwe, mar sûnt hy frjemde goaden tsjinne hie er in soad lêst fan gearspannings. Op 't lêst waard it foar him yn Jeruzalim sa nuodlik dat er de wyk nimme moast nei Lakisj. Dêr fûnen se him likegoed en brochten him om.
Kening Amasja waard begroeven yn de Davidsstêd en opfolge troch Oezzia.
Valdir Benedito
(25 oktober 1965) is in eardere Brazyljaansk fuotballer. Earder spile foar Internacional, Atlético Paranaense, Atlético Mineiro, Kashiwa Reysol, Cruzeiro, Avaí, América, São Raimundo en Internacional.
Joachim (hillige)
Joachim wie, neffens ferskate apokrive evangeeljes út de twadde oant de sechde iuw, de heit fan Marije en dus de pake fan Jezus Kristus.
Oerlevering
Yn de katolike en otterdokske tradysje jildt de hillige Joachim (Hebriuwsk: Jojakim) as de man fan Anna en as de heit fan Marije, de mem fan Jezus. Dêrom wurdt Joachim ek wol as de foarfaar fan God oantsjut. Yn de Koaran wurdt er ‘Imrān neamd.
Neffens de lear fan de roomske tsjerke waard Marije troch it heilsplan fan God al yn de skurte fan Anne foar de erfsûnde bewarre. De evangeeljes yn it Nije Testamint neame de namme fan Marije's heit en mem net. Der wurdt lykwols wolris sein dat de genealogy yn Lukas 3:23-37 net dy fan Joazef mar fan Marije is. Dat soe ynhâlde dat Ely de heit is fan Marije. Guon katolike en otterdokske teologen wolle ha dat Ely in ferkoarte foar fan Eliakim is, wat Jojakim resp. Joachim wêze soe. It ferhaal fan Joachim en Anna wurdt yn it apokrive proto-evangeelje fan Jakobus ferteld. Joachim wie in ryk en from man, dy't regelmjittich oan de earmen en de timpel joech. Om't syn frou lykwols ûnfruchtber wie, wiisde de hegepreester Joachim syn offers ôf. It net hawwen fan bern waard troch de preester beskôge as in teken fan godlik fergunnen. Joachim lûkte him dêrom fjirtich dagen yn de wyldernis werom, dêr't er boete die en fêste. Doe ferskynde in ingel oan sawol Anna as Joachim, dy't harren de berte fan in bern oankundige. Joachim gyng nei Jeruzelim werom, omearme dêr by de Goude Poarte, de yngong fan de timpel, syn frou Anna en hja krigen in dochter mei de namme Marije.
In syklus fan leginden oer Joachim en Anna is ek te finen yn de Legenda aurea.
Joachim is de patroanhillige fan pakes en heiten en de stêd Adjuntas yn Porto Riko. Fakentiden wurdt er as in âlde man ôfbylde mei in stêf, skeppe en/of in laam of dowen. Ek wurdt er faak njonken syn frou Anna of syn dochter Marije ôfbylde.
Kristlike jiertelling
De kristlike jiertelling of Westerske jiertelling is de jiertelling dy't troch de Skytyske mûnts Dionysus Eksiguus yn 'e iere sechsde iuw ynfierd waard as helpmiddel by it opstellen fan syn peasketabel. Hy bea syn fining (op dat stuit om 'e nocht) yn of koart nei 525 oan offisjele fertsjintwurdigers fan paus Jehannes I oan. Yn it Latyn makket dizze jiertelling foar jierren gebrûk fan 'e tafoeging anno Domini (ôfkoarte ta A.D.), dat "yn it jier fan de Hear" betsjut (de folsleine oantsjuting yn it Latyn is anno Domini nostri Jesu Christi: "yn it jier fan Us Hear Jezus Kristus"). Yn âlde ynskripsjes yn Nederlân sjocht men dat noch wol, bgl. by in hûs dat boud is yn 1626, wêrby't dan de tekst "A.D. 1626" op 'e gevel oanbrocht is.
De kristlike jiertelling is kristlik om't er útgiet fan 'e berte fan Jezus Kristus, dy't yn it jier 1 (of A.D. 1) plakfûn hawwe soe. Oan alle jiertallen dêrnei waard foarhinne "A.D." taheakke, mar tsjintwurdich wurdt dat hast altyd weilitten. It jier foarôfgeande oan it jier 1 wie it jier 1 f.Kr. (oars as dat faak tocht wurdt, hat der nea in jier 0 bestien). De ôfkoarting "f.Kr." betsjut "foar Kristus", dus foàr de berte fan Jezus. Oare Westerske talen meitsje gebrûk fan soartgelikense ôfkoartings: it Nederlânsk v.Chr. ("voor Christus"), it Ingelsk B.C. ("before Christ"), it Dútsk v.Chr. ("vor Christo") en it Frânsk ''av. J.-C. ("avant Jésus-Christ''"). Oan 'e earste pear hûndert jier nei it begjin fan 'e Westerske jiertelling heakket men soms foar de dúdlikheid wolris de ôfkoarting "n.Kr." ("nei Kristus") ta.
Troch net-kristenen en ek troch kristenen dy't fine dat it brûken fan 'e namme fan 'e Jezus Kristus foar it oanjaan fan tiid ûnearbiedich is, wurdt soms ynstee fan "f.Kr." ek wol "f.d.j." of "f.ú.j." brûkt, wat "foar de jiertelling" of "foar ús jiertelling" betsjut, of "f.ú.t.", "foar ús tiid(rekkening)". Yn it Ingelsk sjocht men yn dy kontekst ek wol BCE (before the Common Era, "foar it Miene Tiidrek") ynstee fan B.C.
Hoewol't Dionysus Eksiguus earst gjin súkses hie mei syn betinksel, is de kristlike jiertelling neitiid, fan likernôch 800 ôf, yn 'e hiele Westerske wrâld, en ek yn kristlike gebieten en fermiddens yn 'e Oriïnt, yn gebrûk kommen. Troch de kulturele dominânsje fan it Westen oer de rest fan 'e wrâld is it no de meast brûkte jiertelling. De kristlike jiertelling waard oarspronklik brûkt yn kombinaasje mei de Juliaanske kalinder, mar fan 'e fyftjinde iuw ôf yn kombinaasje mei de Gregoriaanske kalinder. De kristlike jiertelling yn kombinaasje mei de Gregoriaanske kalinder wurdt no as de ûnoffisjele wrâldstandert beskôge: hy wurdt brûkt foar ynternasjonale kommunikaasje en hannel, en genietet erkenning fan 'e Feriene Naasjes.
Henk de Wilde
Hendrik (Henk) de Wilde (Tsjalbert, 13 july 1917 – Skagen, 18 oktober 2004) wie in Nederlânske politikus fan de PfdA.
Hy wie in soan fan Kornelis de Wilde, in sosjalistysk foaroanman dy't lange jierren wethâlder fan It Hearrenfean west hat. Nei in oplieding a ûnderwizer gie er yn 1941 oan't wurk by de Nederlânske Spoarwegen. Hy waard yn Gouda stasjonearre en wie fan 1947 ôf twa jier lid fan de Goudske gemeenteried. Yn 1949 kaam er yn tsjinst fan de Rotterdamske ôfdieling fan de Nederlandse Vereniging van Vervoerspersoneel dy't by in fúzje mei in oar ûnderdiel fan it Nederlands Verbond van Vakverenigingen (NVV) yn 1956 opgie yn de Nederlandse Bond van Vervoerspersoneel (NBV; wer letter de Vervoersbond NVV). Yn 1955 waard er oansteld as bestjoerder fan it distrikt Fryslân fan it NVV en ferhuze dêrom werom nei syn bertestreek. By de ferkiezingen foar de Provinsjale Steaten yn 1958 waard er foar de earste kear keazen ta steatelid út namme fan de PvdA en ek yn 1962 en 1966 waard er yn de Steaten keazen. Fan 1966 oant 1970 wied er lid fan de Deputearre Steaten fan Fryslân. By de provinsjale ferkiezingen begjin 1970 waard er keazen foar it Het Progressief Akkoord (gearwurkingsferbûn fan PvdA, PPR en PSP) en dêrnei PAK-fraksjefoarsitter. Yn novimber 1970 waard De Wilde beneamd ta boargemaster fan de Noard-Hollânske gemeente Schagen wat er bliuwe soe oant syn pinsjonearring yn augustus 1982. Fan ein 1982 ôf wied er noch goed in jier waarnimmend boargemaster fan Barsingerhorn yn Noard-Hollân.
De Wilde stoar ein 2004 yn de âldens fan 87 jier. Yn Skagen is in skoalle nei him ferneamd.
Loni Legend
Loni Legend is in Amerikaansk pornografysk aktrise fan Afro-Amerikaansk, Filipynsk en Angelsaksysk Amerikaansk komôf. Hja makke har debút yn in pornografyske film yn 2014. Neffens har offisjele opjefte is se 1.60 m lang, mei in gewicht fan 48 kg en kupmaat 34C.
Tsjerke fan Ealsum
Beskriuwing
De ienbeukige romaanske tsjerke stiet op in, ein 19e iuw, foar it grutste part ôfgroeven terp. It gebou is oplutsen út kleastermoppen. De tsjerke wie oarspronklik wijd oan Katarina fan Aleksanderje en waard om de ein fan de 12e iuw yn gebrûk naam. Ut dy tiid is it skip fan it gebou oerbleaun. Healweis de 13e iuw waard it koar boud. Om 1500 waard it skip nochris ferlinge yn westlike rjochting. Wierskynlik waard it âld ferwulft om 1822 ferfongen troch in balkelaach. Yn 1829 waarden de ramen fan no oanbrocht. De westgevel is yn 1843, nei it ôfbrekken fan de toer, fernijd. De âlde toer waard ferfongen troch in houten geveltuorke. Yn it tuorke hinget in troch Jan Butendiic getten liedklok út 1499. Dy hat in diameter van 67 mm.
De binnenmuorren binne wyt ferve. It oargel is út 1906. It tagongsstek oan de oksegong nei de tsjerke en it tsjerhôf is fan 1843. It gebou hat de status fan ryksmonumint.
Hvidovre (gemeente)
Hvidovre is in gemeente yn de regio Haadstêd (Deensk: Region Hovedstaden) yn Denemark. De gemeente waard by de weryndieling fan 1970 oprjochte troch gearfoeging fan de folgjende kerspels:
De haadstêd fan de gemeente is de stêd Hvidovre, dêr't ek it gemeentebestjoer sit hat. Oare grutte plakken yn de gemeente binne Avedøre en Friheden. Oanbuorjende gemeentes binne eastlik Kopenhagen, noardlik Rødovre en westlik Brøndby. Yn de gemeente Hvidovre wenje likernôch 53.000 ynwenners. Mei de S-tog (S-trein) is it mar njoggen minuten reizgjen nei it sintrum fan de haadstêd Kopenhagen.
Herfoarme tsjerke (Easterlittens)
De Herfoarme tsjerke yn Easterlittens is in tsjerkegebou fan de herfoarme gemeente Lankmeamert. Yn de roomske tiid wie de tsjerke wijd oan de hillige Margareta. Dêrfandinne wurdt de tsjerke ek wol Sint-Margryttsjerke neamd.
Skiednis
De tsjerke waard yn de 12e iuw boud en wijd oan Margareta fan Antiochje. Aldste dielen binne it koer en dielen fan it skip. Yn de 14e iuw waard de tsjerke grutter makke. In tekening út 1722 fan Jacobus Stellingwerf lit sjen dat de toer eartiids in sealtek hie. Yn 1854 waard de âlde toer fanwegen brekfalligens ôfbrutsen en op 'e nij boud en dêrnei nochris fernijd yn 1902. By de weropbou waard in diel fan de âlde stien wer brûkt, wylst de bûtenkant fan nije bakstien boud waard. Ynstee fan in sealtek krige de tsjerke in spits. De koperen hoanne datearret fan 1763 en hat noch op de sealtektoer stien.
Yn de Twadde Wrâldkriich waarden de klokken fan de tsjerke foardere. Op it angelusklokje kamen de klokken nei de oarloch werom. De grutte klok is yn 1650 troch Hans Falck getten. De lytsere klok is âlder en waard yn 1576 troch Willem Wegewart getten. It oerwurk stamt út 1902 en ferfong eartiids in oerwurk út 1689. Ien fan de bekendste dûmny's dy't yn de tsjerke fan Easterlittens stien hat wie Balthasar Bekker (1657-1666).
Ynrjochting
De tsjerke besit in geve 18e iuwske ynrjochting fan in Fryske protestantske tsjerke. It ynterieur wurdt oerkape troch in ier 16e-iuwsk tonferwulft. Preekstoel mei doopstek, banken en kroanluchters binne allegear 18e iuwsk. De hearebank stamt út 1604 en wie foar de famylje Sprong. De wapens oan de bank binne yn de Frânske tiid fernield. Yn de tsjerke hingje roubuorden fan Hettingha (1664) en Albada fan Hettema (1695).
De keunstskilder Giovanni Dalessi makke fan de oarspronklike patroanhillige in skilderij foar de tsjerke fan Easterlittens. De Stifting Nije Keunst yn Alde Tsjerken kocht it skilderij foar de tsjerke oan, tegearre mei oar wurk fan de skilder foar tsjerken út de omkriten.
In yn 1604 yn opdracht fan de Fryske Steaten ynset brânskildere raam bleau spitigernôch net bewarre.
Oargel
It tsjintwurdige oargel waard yn 1867 troch Willem Hardorff út Ljouwert boud. Nei alle gedachten brûkte Hardorff by de bou âlde piipwurk fan it eardere Fan Gruisen-oargel út 1798 út de tsjerke fan Ysbrechtum, dêr't Hardorff in jier earder in nij oargel boud hie. Yn 2013 oant 2014 restaurearre Bakker & Timmenga út Ljouwert it ynstrumint, dat foar it measte noch orizjineel is.
Sunny Star
Sunny Star (10 febrewaris 1996), is in Dútsk pornografysk aktrise fan negroïde komôf, dy't berne is yn Ukunda, yn Kenia, oan 'e kust fan 'e Yndyske Oseaan. Hja makke har debút yn in pornografyske film yn 2016.
Lichemsskaaimerken
Neffens har offisjele opjefte is Sunny Star 1.66 m lang, mei in gewicht fan 60 kg en in natuerlik kupmaat 32D.
Blades of Glory
Blades of Glory is in Amerikaanske sportkomeedzjefilm út 2007 ûnder rezjy fan Josh Gordon en Will Speck, mei yn 'e haadrollen Will Ferrell en Jon Heder. De titel betsjut: "Redens fan Gloarje". It by fleagen bizarre ferhaal folget twa rivalisearjende keunstriders, Chazz Michael Michaels en Jimmy MacElroy, dy't allebeide útranzjearre binne as solosporters en dêrom mar it earste keunstriidduo foarmje dat net út in man en in frou, mar út twa manlju bestiet. Blades of Glory krige oer it algemien positive resinsjes fan 'e filmkritisy en woeks yn 'e bioskopen út ta in beskieden kommersjeel súkses.
Plot
Op 'e (fiktive) Wrâldwintersportspullen fan 2002 komme by it keunstriden foar manlju twa talintearre Amerikaanske rivalen tsjininoar út. It binne de gleie seksferslaafde Chazz Michael Michaels en it ferweakke heitepopke Jimmy MacElroy. Se behelje in dield earste plak. Wylst se ûnder de priisútrikkingsseremoanje tegearre op 'e heechste treed fan it poadium steane, krije se spul dat eskalearret ta slaanderij en einiget mei it by fersin yn 'e brân stekken fan 'e maskotte fan 'e Wrâldwintersportspullen. Fan gefolgen pakt de Amerikaanske Nasjonale Keunstriid Assosjaasje, dy't ornearret dat de beide mannen de Feriene Steaten te skande makke hawwe, harren har gouden medaljes ôf. Ek wurde se allebeide foar it libben útsletten fan it keunstriden. De adopsjeheit fan MacElroy, de miljardêr Darren MacElroy, dy't yn alle dingen altyd winne wol, fynt de fjochtpartij net sa slim, mar it feit dat syn soan in dield earste plak behelle hat, is foar him net goed genôch. Hy ûntslacht coach Robert sadree't de útslach bekend is, en letter, ûnderweis nei hûs, ûntervet er syn soan, dy't er dêrnei oan 'e kant fan 'e dyk út syn limûsine set.
Trije en in heal jier letter hawwe de mannen allebeide mei tsjinnichheid in oar bestean opboud. MacElroy wurket yn in wintersportwinkel, dêr't er weromset wurdt ta magazyntsjinst as er yn 'e winkel net nei in lyts famke harkje wol, dat seit dat er har de reed te strak oanbûn hat. Underwilens spilet de oan 'e drank rekke Michaels de rol fan 'e Boaze Tsjoender yn in toanielstik op redens foar bern, oant er ûntslein wurdt as er in opfiering fan 'e show bedjert trochdat er stomdronken op syn wurk ferskynt.
Hector, de obsessive stalker fan MacElroy, makket dyselde opmerksum op in mesk yn 'e regeljouwing fan 'e Amerikaanske Nasjonale Keunstriid Assosjaasje: hy is útsletten fan it keunstriden foar manlju, mar net fan it keunstriden foar pearen. MacElroy nimt dêrop kontakt op mei syn âlde coach, Robert, dy't op in manear sint om wraak te nimmen op Darren MacElroy foar de behanneling dy't er fan dy man krigen hat. Hy ornearret dat it datoangeande it moaiste wêze soe as er fan Jimmy MacElroy in wrâldkampioen meitsje kin bûten eltse bemuoienis fan syn eardere adopsjeheit om. Sadwaande stimt er ta om MacElroy te trainen. De syktocht nei in partner rint lykwols op 'e non, oant Robert it lumineuze idee kriget om Chazz Michael Michaels te freegjen. Dy sit nammers yn itselde skip en nearne yn 'e regels fan it keunstriden stiet dat in pearke út in man en in frou bestean moat. Robert hat der klauwen oan om MacElroy en Michaels fan syn plan te oertsjûgjen, mar hy wit se safier te krijen dat se it besykje wolle.
Robert hâldt de beide keunstriders foar dat se leare moatte sille om gear te wurkjen as se winne wolle. Dat giet noch net sa maklik, mar úteinlik witte de beide mannen harren oer de antypaty hinne te setten dy't se foarinoar fiele. Dan komt de coach mei wat nijs: om in kâns op 'e wrâldtitel te hawwen, sille se de 'Izerne Lotus' útfiere moatte, in keunstriidmaneuver dy't er sels jierren lyn betocht hat, mar dy't sa gefaarlik is dat er noch mar ien kear útfierd is. Dat wie yn Noard-Koreä, en it resultearre deryn dat de manlike keunstrider syn froulike partner mei syn redens ûnthalze. Robert is der lykwols fan oertsjûge dat twa manlju de Izerne Lotus better útfiere kinne sille, omreden fan harren gruttere mienskiplike lichaamlike krêft.
Underwilens wurde de ferwachte winners fan it wrâldkampioenskip keunstriden foar pearen, it Amerikaanske broer-en-susterteam Stranz en Fairchild Van Waldenberg, senuweftich oer de opmars fan Michaels en MacElroy by kwalifikaasjetoernoaien foar de Wrâldwintersportspullen. As de Wrâldwintersportspullen yn Montreal oanbrekke, befelje se dêrom harren Jiskepûster-eftige jongere suster Katie om 'e dynamyk binnen it nije keunstriidteam te fersteuren troch derfoar te soargjen dat MacElroy fereale op har wurdt en dêrnei seksuële omgong te hawwen mei Michaels. Katie wurdt lykwols sels fereale op MacElroy, en har broer en suster moatte dermei driigje om him wat oan te dwaan ear't se dwaan wol wat har sein wurdt.
Katie lûkt de belangstelling fan Michaels troch nei in gearkomste foar anonime seksferslaafden te gean, dêr't hy ek oanwêzich is, en te bearen dat sy ek seksferslaafd is. Neitiid nûget se him út om mei te gean nei har keamer yn it sportersferbliuw, dêr't se besiket him te ferlieden. De relaasje tusken Michaels en MacElroy is lykwols yn 'e tuskentiid safolste opbettere, dat Michaels himsels bedimmet en ta Katie har grutte ferromming net op har foarstel yngiet. Nettsjinsteande dat kin er it net litte om har boarsten fêst te gripen. Krekt op dat stuit komt MacElroy de keamer binnen. Hy is poerrazen om wat er sjocht as it ferrie fan sawol Katie as Michaels. Dy lêste besiket ferskate kearen om him te ferûntskuldigjen, mar MacElroy wol net nei him harkje.
Yn in (ûnnedich) besykjen om 'e dielname fan Michaels en MacElroy oan 'e Wrâldwintersportspullen, de folgjende deis, noch fierder te sabotearjen, ûntfiere Stranz en Fairchild harren allebeide, mei as doel om harren oant nei de Spullen fêst te hâlden. Allebeide witte de mannen lykwols te ûntsnappen: MacElroy mei help fan Katie, en Michaels op eigen krêft, sij it op bizarre wize. Wylst MacElroy senuweftich stiet te wachtsjen, arrivearret Michaels op bombastyske wize krekt op 'e tiid yn it stadion. Dêr hawwe Stranz en Fairchild dan krekt harren frije kür ôfrûne, wêrby't se ferklaaid as John F. Kennedy en Marilyn Monroe in stikje Amerikaanske skiednis opfierd hawwe, kompleet mei grafyske ôfbylding fan seks en in doaske fol pillen as ferwizing nei Monroe har selsmoard.
Michaels en MacElroy lizze harren skeel fluch-fluch by en begjinne dan oan harren eigen frije kür. As it foar harren giet dat it slydjaget, skuort Fairchild har pearelkeatling stikken en smyt de pearels op it iis. Ien dêrfan komt Michaels ûnder de reed; hy makket in misslach en brekt syn ankel. Dêrtroch is er net by steat om syn oandiel yn 'e Izerne Lotus út te fieren. MacElroy biedt dêrop oan om mei him fan plak te wikseljen. Hoewol't se de Izerne Lotus nea op dizze wize oefene hawwe, fiere se de maneuver perfekt út en winne se de kompetysje. MacElroy en Katie fermoedsoenje harren mei-inoar, wylst Stranz en Fairchild arrestearre wurde foar de ûntfierings en om't Stranz by fersin in maskotte delsketten hat. De beide arrestanten begjinne mei-inoar te redendielen, mar tútsje inoar dan op oerdúdlik ynsestueuze wize foar't se ôffierd wurde troch de Royal Canadian Mounted Police. Michaels en MacElroy ûntfange de gouden medalje en fleane dan tegearre fuort troch de loft mei de raketten dy't oan harren redens montearre binne.
Produksje
Blades of Glory waard regissearre troch regisseursduo Josh Gordon en Will Speck. Hja wurken nei in senario dat skreaun wie troch John Altschuler, Jeff Cox, Craig Cox en Dave Krinsky op basis fan in ferhaal dat betocht wie troch Jeff Cox, Craig Cox en aktrise Busy Philipps. As produsinten wiene by it projekt belutsen John Jacobs, Ben Stiller en Stuart Cornfield foar de filmstudio's DreamWorks Pictures, MTV Films, Red Hour Productions en Smart Entertainment. Der wie foar Blades of Glory in budget fan $61 miljoen beskikber. De kamerarezjy wie yn 'e hannen fan Stefan Czapsky, en de filmmuzyk waard fersoarge troch Theodore Shapiro.
Alle sênes op it Amerikaansk nasjonaal keunstriidkampioenskip en de Wrâldwintersportspullen waarden opnommen yn 'e Los Angels Memorial Sports Arena. Foar de bûtenkant fan 'e iishal waard lykwols it unike Olympysk Stadion yn it Kanadeeske Montreal brûkt, dat boud waard foar de Olympyske Winterspullen fan 1976. De efterfolgingssênes waarden ek yn Montreal opnommen, wylst foar it gebou dêr't de sporters ûnderbrocht binne, Habitat 67 brûkt waard, dat boud waard foar Expo 67, de wrâldtentoanstelling fan 1967 yn Montreal. De opnamen fan Blades of Glory rûnen fertraging op doe't haadrolspiler Jon Heder syn ankel briek by keunstriidtraining foar de film.
Distribúsje
De distribúsje fan Blades of Glory waard fersoarge troch Paramount Pictures. De film gie op 30 maart 2007 yn 'e Feriene Steaten yn premiêre. Op 7 augustus fan dat jier waard er útbrocht op dvd en op 20 maaie 2008 ek op blu-ray.
Untfangst
Blades of Glory krige fan 'e filmkritisy oer it algemien positive resinsjes. Der wie fral lof foar it aktearjen fan Will Ferrell, en de film waard gauris ferlike mei dy syn eardere komeedzjes Anchorman: The Legend of Ron Burgundy en Talladega Nights: The Ballad of Ricky Bobby. Hoewol't der krityk op it senario wie, dat gauris as formulemjittich beskôge waard, lei de krêft fan Blades of Glory neffens in protte resinsinten yn it trochlûken fan myld humoristyske sitewaasjes oant yn it absurde.
Op 'e webside Rotten Tomatoes, dy't resinsjes sammelet, hie Blades of Glory in goedkarringspersintaazje fan 70%, basearre op 183 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Tanksij de enerzjike aktearprestaasjes fan in talintearre cast – benammen Will Ferrell en Jon Heder as rivalen en letter as teamgenoaten – stekt Blades of Glory op súksesfolle en ynspirearre wize de draak mei […] sportdrama's." Op Metacritic, de wichtichste konkurrint fan Rotten Tomatoes, behelle de film in goedkarringspersintaazje fan 64%, basearre op 35 resinsjes.
Resultaat
Blades of Glory brocht yn 'e bioskopen yn 'e Feriene Steaten en Kanada $118,2 miljoen op, en yn alle oare lannen en territoaria $26,3 miljoen. Wrâldwiid kaam de opbringst dêrmei út op $144,5 miljoen. Ofset tsjin in budget fan $61 miljoen joech dat in winst fan $83,5 miljoen. Om't dêr de marketingkosten noch ôfmoasten, makke dat fan Blades of Glory in beskieden kommersjeel súkses.
Hillerød (gemeente)
Hillerød is in gemeente yn Nordsjælland yn de regio Haadstêd (Deensk: Region Hovedstaden) yn Denemark. De gemeente waard by de weryndieling fan 2007 oprjochte en bestiet út de gearfoeging fan de folgjende gebieten:
It doedestiidsk yn de gemeente Slangerup lizzende Uvelse Valgdistrikt stimde op 15 jannewaris 2005 yn in referindum yn mearderheid (56,9%) foar oansluting by de gemeente Hillerød. It referindum bleau ynearsten sûnder folgen om't de gemeente Slangerup in mearderheid fan 75% easke. Lykwols kamen de partijen oerien in nij referindum út te skriuwen mei it prinsipe fan in gewoane mearderheid. De stimming fûn op 26 april 2005 plak en 54,6% keas op 'e nij foar Hillerød.
Jirnsumer Moeting
Jirnsumer Moeting is in pylgermonumint oan de Ryksstrjitwei yn Jirnsum. It monumint stiet oan it Jabikspaad foar de herfoarme Mauritiustsjerke yn Jirnsum oer. It tinkteken stiet op dit plak dêr't de westlike en eastlike rûte fan it Jabikspaad yn Jirnsum gearrinne. Jirnsum leit sûnt 2000 op beide rûtes fan it Jabikspaad, in kuier- en fytstocht fan 150 kilometer fan Sint Jabik nei Hasselt.
Jabikspaad
It Jabikspaad, de Fryske Pylgerrûte nei Santiago de Compostella, rint fan Sint-Jabik nei Hasselt. It Jabikspaad rint yn Fryslân troch in gebiet fan wêrút tûzenen Friezen yn de midsiuwen ûnder begelieding fan de Ridders fan de Dútske Oarder foar krústochten en pylgerreizen ôfsetten nei Jeruzalim en nei Santiago de Compostela. Ut Raerd wei komt de wei fanút Westergoa, mei de stêden Frjentsjer, Snits en Boalsert. Ut Friens en Reduzum wei komt de wei fanút Eastergoa, mei de stêden Ljouwert en Dokkum. Om it gearrinnen fan beide rûtes te markearjen is der troch de stifting Jabikspaad Fryslân in pylgermonumint komd. Feriene fanút Jirnsum folgje de pylgers de rivier de Boarn en de sânrêgen troch it fean nei Stienwyk en fierder nei Jeruzalim, Rome of Santiago.
Oer it byld
De Jirnsumer Moeting is opboud út twa muorren fan mitsele âlde friezen. Fan dy grutte bakstiennen waarden yn de midsiuwen de Fryske tsjerken en stinzen boud. Dy âlde friezen foar it tinkteken komme út sa 'n 350 Fryske kleasters en tsjerken, boud yn de perioade 1200 oant 1500. Op in ynformaasjeboerd stiet oanjûn wêr’t elke stien weikomt. De kleastermoppen foar it monumint waarden by elkoar brocht troch de Jirnsumers Loadewyk en Yge Damsma (1921-2010), dy’t fan it samljen harren libbenswurk makke ha. Damsma (1921-2010). In oar diel fan harren samling kleastermoppen is ferwurke yn de Friezetsjerke yn Rome. Krektas de twa paden dy't by inoar komme, slute de beide mitsele muorredielen op inoar oan. Fan boppen sjoen liket it oft twa wegen as in ritssluting gearrinne om as bredere wei fierder te gean.
Symboalysk
De Jirnsumer Moeting symbolisearret de moetings fan:
De stiennen ferwize nei de minsken dy’t hjir wennen en wurken, dy’t hjir doopt waarden en, dy’t hjir boasken en hjir begroeven waarden, dy’t lâns dizze âlde stiennen rûnen en elkoar moeten. Pylgers dy ’t op reis giene nei fiere oarden. De Jirnsumer Moeting symbolisearret ek ien fan de wichtichste ûnderfinings fan in pylger: de moeting. In soad Friezen moetsje harren libbenspartner yn it Jirnsumer útgeanslibben yn en om de herberch De 2 Gemeenten.
It spoar en de autowei nei it suden rinne bylâns de âlde hearbanen of hearrewegen, wat de wegen fan de hear (it leger) betsjut. De pylgers folgen dizze hearbanen, dy’t oant hjoed-de-dei de âlde namme Hearenwei of Hege Hearewei drage. In pylgerwei kin fergelike wurde mei in rivier dy't begjint mei ien reindrip dy’t op de ierde falt. Yn de mande mei oare drippen ûntstiet dan in wetterstreamke, in beekje. Op it lêst foarmet him in machtige rivier dy't einiget yn de see. Pylgertochten einigje faak yn in see fan minsken: yn de sporttimpels fan It Hearrenfean, yn Mekka om de Kaäba, yn Rome op it Sint Pitersplein. De Wei nei Compostela einiget by Finisterra oan de Atlantyske Oseaan.
Stimpel
Fan de Jirnsumer Moeting is troch de tekener fan de Fryske Rie foar Heraldyk Jelle Terluin, in Jirnsumer ‘Moetingsstimpel’ makke, dy’t Jabikspaadrinners op harren stimpelkaart krije kinne. Op de Jirnsumer stimpel stiet it mitsele muorke sintraal, wylst it Mauritiuskrúske út it wapen fan Jirnsum dêr boppe ôfbylde stiet. Tusken de beide muorredielen en dêrûnder de Sint Jabiksskulp en de wulk fan it Jabikspaad, as symboalen fan de pylgers of rinners. Yn it râneskrift stiet: ‘’Jirnsumer Moeting. De fuotstappen yn 'e râne wolle oanjaan dat it in kuierpaad is, hoewol 't ek op de fyts dit paad te gean is’’.
Persia (pornografysk aktrise)
Persia (25 maart 1968) is in rêstend Amerikaansk pornografysk aktrise fan Afro-Amerikaansk komôf, dy't berne is yn Philadelphia, yn 'e steat Pennsylvania. Hja makke har debút yn in pornografyske film yn 1991. Neffens har offisjele opjefte is se 1.63 m lang, mei in gewicht fan 61 kg en kupmaat 42E. Yn it begjin fan har karriêre brûkte hja ek wol de artystenammen Lido, Liz Orianna, Venus en Lynette.
Joubert Araújo Martins
, better bekend as Beto (7 jannewaris 1975), is in eardere Brazyljaansk fuotballer. Earder spile foar Botafogo, Napoli, Grêmio, Flamengo, São Paulo, Fluminense, Consadole Sapporo, Vasco da Gama, Sanfrecce Hiroshima, Itumbiara en Brasiliense.
Fingaalsk
It Fingaalsk is in útstoarne taal dy't foarhinne yn in diel fan eastlik Ierlân sprutsen waard, en dy't nei alle gedachten ta de Noardwestgermaanske groep fan 'e Westgermaanske talen hearde. Mei it Ingelsk, it Skotsk en it krektlyk útstoarne Yola foarmet it de Angelsaksyske taalgroep. Der is net folle fan it Fingaalsk oerlevere.
Taalgebiet
It Fingaalsk waard sprutsen yn 'e Fingal-regio fan eastlik Ierlân, de krite fuort benoarden en -noardwesten fan 'e Ierske haadstêd Dublin. Fingal, sûnt 1994 in selsstannige county, wie foarhinne de noardlike helte fan County Dublin, mei as súdgrins de rivier de Tolka. De namme komt fan it Ierske Fine Gall, dat "gebiet fan bûtenlanners" betsjut. Dy namme datearret nei alle gedachten fan 'e Iere Midsiuwen, doe't de Wytsingen delsettingen yn dizze krite stiften.
List fan Yslânske ambassadeurs yn Portugal
Dit is in list fan Yslânske ambassadeurs yn Portugal.
Fingaalsk
Skiednis
Taalkundige Alf Sommerfelt hat it idee oppenearre dat it Midingelsk yn Fingal op in substraat fan Aldnoarsk telâne kaam, en dat it him dêrom oars ûntwikkele hat as it Angelsaksysk yn Ingelân, mar lettere ûndersikers hawwe gjin bewiis fan sa'n Noardgermaanske ynfloed fine kinnen. It Fingaalsk stoar om 'e midden fan 'e njoggentjinde iuw hinne stadichoan út.
Oerlevering
Der binne twa folsleine, langere teksten yn it Fingaalsk oerlevere, allebeide satiryske gedichten, te witten: it relatyf koarte Fingallian Dance en it folle langere Purgatorium Hibernicum. Beide gedichten binne anonym en wurde beskôge as in humoristyske parody op it Fingaalsk troch skriuwers dy't gjin memmetaalsprekkers wiene, wat har wearde yn taalkundich opsjoch beheind makket. Ferskate serieuzere fragminten binne ek bewarre bleaun, lykas it hjirûnder werjûne treurdicht dat in mem op it grêf sette fan har soan, dy't in fisker en jager wie. Dizze tekst waard as kuriozum oerlevere yn John Dunton syn Letters from Ireland. De wurden a roon en moorneeng binne lienwurden út it Iersk (fan a rúin en múirnín) en betsjutte beide likernôch "leafste".
Dryden Vos
Dryden Vos (Ingelske útspr.: [ˈdrai̭dən ˈvɔːs], likernôch: " drai -dun wâs ") is in fiktyf personaazje út 'e Star Wars-franchise. Hy waard yn 2018 yntrodusearre yn Solo: A Star Wars Story. De geastlike heiten fan it personaazje wiene de senarioskriuwers fan dy film, heit en soan Lawrence en Jonathan Kasdan. Dryden Vos is in heechpleatst ûnderwrâldfiguer yn it misdiesyndikaat Karmozinen Dage, dy't opdracht jout ta de tsjeafte fan 'e djoere romteskipbrânstof coäxium fan 'e planeet Kessel troch in team fan kriminelen ûnder lieding fan Tobias Beckett en Han Solo. De rol fan Vos waard spile troch akteur Paul Bettany.
Fertolking
De rol fan Dryden Vos yn Solo: A Star Wars Story waard oarspronklike ferjûn oan 'e negroïde akteur Michael K. Williams. Doe't der nei it ûntslach fan 'e oarspronklike regisseurs Phil Lord en Christopher Miller en de ynstallaasje fan Ron Howard op 'e regisseursstoel lykwols reshoots fan 'e earder opnommen sênes nedich achte waarden, wie Williams dêrfoar net beskikber om't er op dat stuit de film The Red Sea Diving Resort makke. It wie doe 20 juny 2017, en de opnamen fan dy film duorren oant novimber fan dat jier. Sa lang koe Howard net wachtsje. Dat, de rol fan Vos waard wercast, en Williams waard ferfongen troch Paul Bettany, dy't earder mei Ron Howard gearwurke hie oan A Beautiful Mind en The Da Vinci Code. Dyselde siet op dat stuit sûnder wurk, en doe't er hearde dat Howard de rezjy fan Solo: A Star Wars Story oernommen hie, stjoerde er him in tekstberjocht mei de fraach oft er ek in lyts roltsje foar him hie. Fjirtjin dagen letter siet er yn it fleantúch nei Ingelân, dêr't it grutste part fan 'e film opnommen waard yn 'e Pinewood Studios.
Personaazje
Iere konseptôfbyldings fan it personaazje Dryden Vos skilderen him ôf as in fûgeleftich bûtenierdsk wêzen, doe as in reptyl en dêrnei as in Lasat, wat mooglik de ferzje wie dy't troch Michael K. Williams yn 'e oarspronklike sênes spile waard. De ferfanging fan Williams troch Paul Bettany late ta in folslein op 'e nij besjen fan it personaazje. Yn 'e úteinlike ferzje fan 'e film waard Dryden Vos ôfskildere as in benei-minsklik bûtenierdsk wêzen, mei ljochte streken oer it gesicht dy't tareadzje wat lulker oft er wurdt. Neffens Bettany waarden dy streken yn 'e postproduksje troch special effects oanbrocht, mei't hy by de opnamen net op dy wize opmakke wie. Sterker noch, Bettany ûntdiek it pas doe't Howard him in foto stjoerde fan it úteinlik foarkommen fan Vos.
Loug
Loug (bytiden: loeg, Aldgrinslânsk: Loghe, Eastfrysk: loog) is it Grinslânske wurd foar doarp. Wynliken wurd mei loug de kom fan it doarp bedoeld. It wurd is besibbe oan it Latynske locus ("plak") en Aldingelsk leah ("iepen fjild").
Dryden Vos
Yn Solo
Yn 'e film Solo: A Star Wars Story (2018) wurdt Dryden Vos yntrodusearre as in ûnmeilydsume, heechpleatste gangster yn it misdiesyndikaat Karmozinen Dage, dy't eins nei bûten ta de lieder fan 'e organisaasje is. Yn it geheim hat er lykwols in hegere baas boppe him: de deawaande Zabrakske eardere Sith-ridder Darth Maul. Vos ferpleatst him yn syn superdelúkse romtejacht Earste Ljocht. Syn ûnderbefelhawwer is de yntelliginte jonge Corelliaanske frou Qi'ra, dy't Vos kocht hat fan in Sarkin Enneb, dy't har earder kocht hie fan 'e Grindalidyske bindeliedster frouwe Proxima. Dy lêste ferkocht Qi'ra út wraak nei't se besocht hie út te naaien fan Corellia yn it selskip fan har jeugdleafde Han Solo.
Loug
Yn ferskate doarpen komt de namme foar yn de strjitnamme, lykas yn Spijk, Muntendam (Tusschenloegen) en it Drintske Anderen ('t Loeg), of as yn de namme fan in part fan it doarp, lykas yn Onstwedde. Yn Ten Boer is in put mei de namme: Lougsterput, de put foar it gânse doarp.
Eiður Svanberg Guðnason
Eiður Svanberg Guðnason (Reykjavik, 7 novimber 1939 - Garðabær, 30 jannewaris 2017) wie in Yslânsk politikus en earder diplomaat.
Dryden Vos
Yn Solo
Inkele jierren foarôfgeande oan 'e foarfallen yn Solo: A Star Wars Story is de krimineel Tobias Beckett by Vos yn 'e skuld kommen te stean. Sûnt lit Vos him opdrachten útfiere om 'e skuld ôf te beteljen. As op 'e planeet Vandor it stellen fan in lading coäxium, in djoere brânstof foar romteskippen, hielendal misrint mei as gefoch it ferlies fan sawol twa leden fan Beckett syn binde as de hiele lading coäxium, is Vos dêr min oer te sprekken. Beckett hat lykwols koartby in pear nije bindeleden oppikt: nimmen oars as Han Solo en syn freon, de Wookiee Chewbacca. Han moetet oan board fan 'e Earste Ljocht Qi'ra wer en wit Vos te bepraten om Beckett in lêste kâns jaan om it ferlies goed te meitsjen.
Loug
In doarpsbewenner waard yn it Grinslânsk wol lougster neamd, mar is dochs ferâldere.
Dryden Vos
Yn Solo
Han stelt in oerfal foar op 'e boarne fan it coäxium, in myn op 'e planeet Kessel. It is in riskant plan, mei't de minen op Kessel behearske wurde troch it Pyke-syndikaat en rou coäxium ynstabyl is en mar beheind hâldber foar't it ûntploft. It moat dêrom sa fluch mooglik nei de raffinaderij op 'e planeet Savareen brocht wurde. Vos giet akkoart mei it plan, mar stiet derop dat Qi'ra Beckett-en-dy beselskipje sil om foar him in eachje yn it seil te hâlden. It plan slagget en it team wit it coäxium op 'e tiid nei Savareen te bringen, dêr't it proses om it folatile guod te raffinearjen, halje-trawalje úteinset.
Eiður Svanberg Guðnason
Hy wie ambassadeur fan Yslân yn Australië fan 28 novimber 2003, as ferfanger fan Ólafur Egilsson, oant 22 febrewaris 2007. Hy waard dêr opfolge troch Gunnar Snorri Gunnarsson.
Loug
It wurd kin ek weromkomme as in efterheaksel -lo yn plaknammen lykas Baflo en Anloo, hoewol't dy ek ferwize kinne nei in wâld of sompe.
Dryden Vos
Yn Solo
De oankomst fan 'e Wolkeriders dêre, in binde plonderders ûnder lieding fan Enfys Nest, driget de boel te bedjerren, mar efter it masker fan Enfys blykt in teenagefamke beskûl te gean, dat nei eigen sizzen it masker urven hat fan har mem, in eardere Enfys Nest. Hja bringt út dat de Wolkeriders allegearre ôfkomstich binne fan planeten dy't slim te lijen hân hawwe ûnder it skrikbewâld fan 'e Karmozinen Dage, en dat se eins rebellen binne dy't weromslaan wolle tsjin it misdiesyndikaat en it Galaktysk Keizerryk, dat de opkomst fan it misdiesyndikaat mooglik makke hat. Se hawwe ferlet fan it coäxium om harren opstân mei te finansieren.
Wylst de echte Wolkeriders de liifwachten fan Vos oer it mad komme en oermânsk wurde, lûkt Beckett, oan board fan it jacht fan Vos, syn ploffer en sjit Vos syn lêste beide liifwachten dea. Hy sjocht no nammentlik syn kâns skoan om sels as winner út 'e bus te kommen, dat hy pykt út mei it coäxium mei Chewbacca as gizelder om it foar him te dragen. Han en Qi'ra bliuwe efter mei Vos, dy't Han besiket te fermoardzjen. Qi'ra grypt de sabel fan ien fan 'e beide liifwachten dy't Beckett om hals brocht hat en beart dat se har trou oan Vos bewize sil troch Han foar him te deadzjen. Ynstee deadet se Vos sels. Letter rapportearret se oan Darth Maul dat Beckett Vos fermoarde hat.
Keppelings om utens
List of Star Wars characters
Panama City (Floarida)
Panama City is in stêd yn it noardwesten fan 'e Amerikaanske steat Floarida. It moat net betize wurde mei de de lyknammige haadstêd fan Panama, dêr't it nei ferneamd is. Panama City is it haadplak fan Bay County, en leit yn 'e Florida Panhandle, oan 'e saneamde Smaragdkust (Emerald Coast) fan 'e Golf fan Meksiko. Yn dy krite is it it grutste plak is tusken de steatshaadstêd Tallahassee en de havenstêd Pensacola yn. Panama City hie neffens gegevens fan 'e folkstelling fan 2010 doe goed 36.000 ynwenners, wêrmei't it de grutste wenkearn is yn 'e stêdekloft fan Panama City-Lynn Haven, dy't in befolking hat fan krapoan 170.000 minsken.
Skiednis
Yn 1909 krige Panama City stedsrjochten. Doedestiden folgen de stedsgrinzen wat no Highway 98 yn it noarden, Balboa Avenue yn it westen en Bay Avenue yn it easten binne. In jier letter, yn 1910, hie it stedsje noch altyd mar 422 ynwenners, mar yn 'e earste helte fan 'e tweintichste iuw woeks de befolking fluch oan, mei 1.700 ynwenners yn 1920, 5.400 yn 1930, 11.600 yn 1940, krapoan 26.000 yn 1950 en goed 33.000 yn 1960. Tusken 1960 en 1970 naam it ynwennertal lichtsjes ôf, en sûnt hat de groei mar mûltsjesmaat west. Panama City rûn swiere skea op en de bebouwing by it strân lâns waard frijwol hielendal mei de grûn lyk makke, doe't de orkaan fan 'e fyfde kategory Michael der op 10 oktober 2018 oan lân kaam.
Protestantske tsjerke fan Gieterveen
De protestantske tsjerke fan Giterfean is in yn 1840 boude wettersteatstsjerke. De tsjerke is in ryksmonumint.
Panama City (Floarida)
Ekonomy
De wichtichste wurkjouwers yn Panama City binne Gulf Power, Eastern Shipbuilding, Rock-Tenn en Arizona Chemical. Ek de Amerikaanske Striidkrêften soargje foar frijwat wurkgelegenheid, mei't de Loftmachtbasis Tyndall fuort beëasten Panama City leit en de Amerikaanske Marine yn 'e haven fan 'e stêd in treningsfasiliteit ûnderhâldt.
Protestantske tsjerke fan Gieterveen
Oargel
Yn de doedestiidske noch herfoarme tsjerke waard yn 1939 in twaddehâns oargel boud, dat yn 1844 makke wie troch de Rotterdamske oargelbouwers Kam & Van der Meulen foar de âld-katolike tsjerke yn Doardt. Allinne it ynstrumint waard oernommen, de lege oargelkas bleau efter yn Doardt. Yn de jierren 1980 kocht de âld-katolike tsjerke fan Doardt it binnenwurk werom, dêr't it oargel rekonstruëarre en restaurearre waard. De protestantske tsjerke fan Giterfean makket tsjintwurdich gebrûk fan in elektroanysk Johannus oargel, opus 340.
Panama City (Floarida)
Demografy
Neffens gegevens fan 'e folkstelling fan 2010 wie doe fan 'e befolking fan Panama City 16,3% âlder as 65 jier en 20,7% jonger as 18 jier. Fierders bestie 47,1% fan 'e húshâldings út ien persoan, wylst neffens gegevens út 2000 17,2% fan 'e befolking ûnder de earmoedegrins libbe. Wat de etnyske opbou fan 'e befolking oangiet, dy wie yn 2010 sa: 66,5% blanken; 22,0% swarten; 5,1% Latino's; 1,6% Aziaten; 0,1% Yndianen; 4,7% oaren of fan mingd etnysk komôf.
Klimaat
Panama City hat in fochtich subtropysk klimaat, mei lange, hjitte en neare simmers en koarte, mylde winters. Yn july, de waarmste moanne, is de trochsneed temperatuer oerdeis 32,3 °C, en yn jannewaris, de kâldste moanne, is dat 17,4 °C. Panama City kriget jiers trochinoar 1.552 mm delslach. De stêd leit yn 'e gefaresône foar orkanen; de lêste dy't deunby kaam wie de orkaan Earl, yn 1998.
Ienrjochtingsferkear
thumb|160px|Ferkearstekens dy't in ienrjochtingsstrjitte oanjouwe yn de [[Feriene Steaten.]] thumb|160px|In ferkearsboerd yn [[Belgje dy't oanjout dat it ferbean yn te riden is oan dy kant.]] Ienrjochtingsferkear betsjut dat ferkear mar ien rjochting út gean of beweegje kin of mei. In ienrjochtingsstrjitte is in strjitte dy't ûntwurpen is foar ferkear dy't ien rjochting út mei. Ienrjochtingsstrjitten hawwe yn it algemien in bettere ferkearsstreaming om't bestjoerders gjin tsjinlizzers temjitte komme. It neidiel is dat der gauris in rûnte makke wurde moat om ta in bestimming komme te kinne. Guon ûndersiken hawwe sjen litten dat soks sels ta hegere faasjes late kin.
Tapassing
Guon redens wêrom't ienrjochtsferkear tapast wurdt:
Foar fuotgongers
thumb|160px|In hege draaihikke Der is ek ienrjochtingsferkear dat op fuotgongers fan tapassing is, lykas:
Himelfeartkleaster op de Zilantovheuvel
It Marije-Himelfeartkleaster (Russysk: Зилантов Успенский монастырь) is in nonnekleaster fan de Russysk-Otterdokse Tsjerke yn Kazan, Ruslân. It kleaster, oant 1928 in kleaster foar muontsen, stiet 2 kilometer fan it kremlyn fan Kazan op de Zilantov-heuvel.
Skiednis
It kleaster waard troch tsaar Ivan de Ferskriklike nei de oermastering fan de stêd Kazan op 15 oktober 1552 stifte. It waard boud op it plak dêr't de tinte en it kamp fan de tsaar stie en de russyske soldaten begroeven waarden, dy't by de oermastering by de muorren fan Kazan fallen wiene. Nei't yn 1559 it wetter fan de Wolga de muorren fan it kleaster ferneatige, ferhûze it kleaster nei de heuvel dêr't it tsjintwurdich stiet. De net-offisjele namme fan it kleaster, Zilant, ferwiist nei it mytyske bist dy't de oerlevering op de heuvel libbe, in slang op poaten mei fleugels dy't ek yn it wapen fan Kazan ôfbylde wurdt. thumb|left|250px|19e-iuwsk ôfbyld fan it Marije-Himelfeartkleaster It kleaster wie yn de 17e iuw foar it measte foltôge. Njonken de Himelfeartkatedraal (1625) wiene der in oan Aleksis fan Kiëv wijde tsjerke (1720) en wen- en bedriuwsgebouwen. Yn de jierren 1640-1642 siet biskop Josif fan Sûzdal oant syn dea finzen yn it kleaster, dy't op beskuldiging fan ketterij, eigenbelang en in net-otterdokse libbenshâlding ferballe wie. Yn de jierren 1732-1740 wie it Teogloyske Seminaarje fan Kazan binnen de kleastermuorren ûnderbrocht oan it in eigen gebou yn de stêd krige.
It hast folslein ferneatige kleaster waard yn 1998 wer oerdroegen oan it bisdom Kazan, dy't dêr wer in kleastermienskip fan nonnen stifte. Allinne de 19e iuwske Alderheljenkatedraal út 1895-1898 bleau slim ferfallen en diels fernield bewarre. De rest fan de gebouwen is nijbou.
Gebouwen
thumb|left|250px|Alderheljenkatedraal
Bismarck Barreto Faria
(17 septimber 1969) is in eardere Brazyljaansk fuotballer. Earder spile foar Vasco da Gama, Verdy Kawasaki, Kashima Antlers, Goiás en Vissel Kobe. spile ek yn it Brazyljaansk fuotbalalvetal. Hy die mei oan it Wrâldkampioenskip 1990.
Kantoar
In kantoar (fan it Aldfrânske comtoir, modern Frânsk: comptoir, "toanbank") is ornaris in fertrek of oare romte yn in gebou dêr't de wurknimmers fan in organisaasje administratyf wurk dogge dat de doelen fan 'e organisaasje ûnderstipet. Sa'n organisaasje is faak in bedriuw, mar it kin ek in stifting, oerheidsynstânsje of oare ynstelling wêze. Men seit fan lju dy't dêr wurkje dat se "op kantoar sitte". It wurk dat yn sa'n fermidden dien wurdt, rint útinoar fan boekhâlding oant resepsje. In kantoar bestiet út ien of mear buro's mei ien of mear burostuollen, wêrby't op it buro almeast teminsten ien kompjûter pleatst is. Alle oare ynboel is eins opsjoneel, mar men sjocht der ek faak û.o. argyfkasten, oare kasten en in kopiëarmasine. In bouwurk mei allinnich mar of foar it meastepart kantoaren is in kantoargebou. It komt faak foar dat yn soksoarte gebouwen ferskate bedriuwen of ynstellings fêstige binne. In kantoarromte yn in partikuliere wente wurdt almeast oantsjut as in studearkeamer.
Kantoaren bestiene al yn 'e Klassike Aldheid, doe't se gauris diel útmakken fan in paleis of fan in grutte timpel. Yn 'e Hege Midsiuwen (1000-1300) kaam de kânselarij op, wat doedestiden it plak wie dêr't de measte brieven, oarkunden en oare offisjele stikken skreaun en kopiëarre waarden. Doe't geandewei de Ier-Moderne Tiid almar gruttere en mear komplekse organisaasjes ûntstiene, waarden yn 'e achttjinde iuw de earste kantoargebouwen set, dy't spesifyk boud wiene foar it húsfêstjen fan kantoaren. De bou fan dat soarte gebouwen naam almar mear ta doe't der troch de Yndustriële Revolúsje yn 'e njoggentjinde iuw hieltyd mear ferlet wie fan gruttere oantallen klerken by û.m. banken, fersekeringsmaatskippijen, spoarweimaatskippijen, oaljemaatskippijen en posttsjinsten, en dêrom ek fan kantoaren om sokke lju fan wurkromte te foarsjen.
Atletyk op de Paralympyske Simmerspullen 1996
De Xe Paralympyske Simmerspullen waarden yn 1996 yn Atlanta, yn de Feriene Steaten hâlden.
Estafette
{| width=60%
4x100 m T34-37
{| width=60%
4x100 m T52-53*
*De oare dielnimmende lannen yn dizze klasse waarden allegear diskwalifisearre.
De Eendracht (Gieterveen)
De Eendracht is in nôtmûne yn it Drintske doarp Giterfean.